ddrg/super_eurlex huggingface dataset:
(10)

Mis puudutab märkust, et kavandatud minimaalne impordihind kõrvaldab dumpingu kahjuliku mõju, sest on samaväärne komisjoni poolt uurimisetapis pakutud hinnaga, märkis komisjon, et lõppkokkuvõttes jäeti see lahendus kõrvale. Kõrvalejätmise põhjused on muu hulgas esitatud lõpliku määruse põhjendustes 632 ja 655, mis on kokku võetud eespool põhjenduses 7. Kaalutud keskmistel impordihindadel põhinevat minimaalset impordihinda käsitlev märkus ei mõjutanud järeldust, et kõnealune minimaalne impordihind ei kõrvalda dumpingu kahjulikku mõju kõige kallimatele tooteliikidele. Komisjonil ei õnnestunud saada andmeid, mis toetaksid väidet, et minimaalne impordihind oleks kõrvaldanud dumpingu kahjuliku mõju tulenevalt uurimisperioodil eksporditud tooteliikide valikust. Aga taotleja ei esitanud ka neid andmeid. Isegi kui komisjonil oleksid olnud seda väidet toetavad andmed, leidis ta, et miski ei takista seda, et kõnealuselt tooteliikide valikult minnakse üle kõrgema hinnaklassi tooteliikidele. Minimaalse impordihinna kohaldamine võiks seda üleminekut vägagi soodustada. Seoses väitega, et minimaalse impordihinna kohandamisel ei tohiks arvestada seotud ettevõtja kaudu toimuvat müüki, on komisjon nõus, et võttes arvesse kõnealuse juhtumi asjaolusid uurimisperioodil ja eelkõige seda, kuidas selle eksportiva tootja ekspordihind lõplikus määruses kehtestati, ei oleks selline kohandamine õigustatud. Samas puudub igasugune garantii selle kohta, et asjaolud ei muutu, eriti seetõttu, et ettevõtjad on omavahel seotud. Lõpetuseks märkis komisjon seoses pakkumise muutmisega ja ristkompenseerimise ohtudega, et kuigi kohustus mitte müüa edasi asjaomast toodet vähendaks mõnda ristkompenseerimise ohtu, jääb alles põhiprobleem, täpsemalt see, et minimaalset impordihinda kohaldatakse seotud üksuste vahelistes tehingutes. Selline kahe üksuse vaheline seos pakub arvukalt võimalusi ristkompenseerimiseks, mida komisjon ei suuda tõhusalt jälgida. Mitte kõik need ei kajastuks aastaaruannetes ja aruannetes kajastuvate puhul napiks komisjonil asjakohaseid võrdlusaluseid, mille abil hinnata, kas tehingud on kompenseerivat laadi. Seotud müüki hõlmav hinnakohustus võib olla vastuvõetav üksnes juhul, kui asjaomast toodet müüakse lõpuks edasi sõltumatule kliendile ja kui nende tehingute suhtes saab kohaldada asjakohaselt kohandatud minimaalset impordihinda. Kui asjaomane toode muudetakse mõneks muuks tooteks, on see võimatu.
(2)

Lepingu eesmärk on luua õiguslik alus koostööraamistikule, mille eesmärk on muuta tarneahel turvalisemaks ning hõlbustada seaduslikku kaubandust, samuti võimaldada teabevahetust, et tagada tollialaste õigusaktide nõuetekohane kohaldamine ning nende rikkumise ärahoidmine, uurimine ja tõkestamine.
(6)

Eelkõige seoses hüvitisega, mida PPA maksab kontsessioonilepingu sanktsioonide klausli rakendumise tõttu (st punkt a kohe põhjenduse järel), järeldas komisjon, et PCT-le antud eelis seisnes selles, et kõnealustel juhtudel ei pidanud PCT maksma fikseeritud määraga tempelmaksu (8). Selle järelduse aluseks on kaalutlus, et vastavalt üldkehtivale raamistikule (st tempelmaksu koodeksile), (9) nagu seda on tõlgendatud ringkirjas nr 44/1987, tuleb käibemaksuga maksustatava põhilepingu kõrvallepingu aktiveerimise korral maksta fikseeritud määraga tempelmaksu (10).
(9)

Erimeede on seega taotletavate eesmärkidega proportsionaalne, kuna see on ajas ja kohaldamisalalt piiratud: seda ei kohaldata maksukohustuslaste suhtes, kelle suhtes kohaldatakse direktiivi 2006/112/EÜ artiklis 282 osutatud väikeettevõtjate erandit. Lisaks sellele ei kaasne erimeetmega ohtu, et pettus võiks üle kanduda teistesse sektoritesse või liikmesriikidesse.
(5)

Komisjon märgib, et kuigi osa TMA põhjustatud tagajärgedest on pärast ainega kokkupuute lõppemist pöörduvad, on sensibiliseerimise esimene faas (induktsioon) pöördumatu. Lisaks ei ole inimeste kohta saadaolevate andmete põhjal võimalik tuletada TMA kontsentratsioonitaset, millest allpool sensibiliseerimist ei toimu. Peale selle tundub, et kahjulikul toimel on teatav peiteaeg. Võimalust, et pöördumatu mõju tekib enne, kui tehakse kindlaks terviseprobleem, on tunnustatud teiste ainete (3) määratlemisel väga ohtliku ainena kooskõlas määruse (EÜ) nr 1907/2006 artikli 57 punktiga f hingamisteid sensibiliseerivate omaduste tõttu ja seda on kinnitatud Euroopa kohtupraktikas (4).
(127)

Kui komisjon on tuvastanud abi kokkusobimatuse siseturuga, on tal aluslepingu ja väljakujunenud kohtupraktika alusel õigus otsustada, et asjaomane liikmesriik peab abi andmise lõpetama või seda muutma (23). Samuti on Euroopa Kohus korduvalt sedastanud, et liikmesriigi kohustus lõpetada sellise abi andmine, mida komisjon peab siseturuga kokkusobimatuks, on kehtestatud selleks, et taastada varasem olukord (24).
(179)

Vastavalt ELi toimimise lepingule ja Euroopa Kohtu väljakujunenud praktikale on komisjon pädev otsustama, et asjaomane liikmesriik peab abi andmise lõpetama või seda muutma, kui on leitud, et abi on siseturuga kokkusobimatu (66). Samuti on Euroopa Kohus korduvalt sedastanud, et liikmesriigi kohustus lõpetada sellise abi andmine, mida komisjon peab siseturuga kokkusobimatuks, on kehtestatud selleks, et taastada varasem olukord (67).
(6)

Vastavalt aluslepingu artikli 218 lõikele 7 on asjakohane, et nõukogu volitaks komisjoni kiitma heaks koostöömemorandumi NAT-I-9406A lisade ja nende liidete muudatused, samuti uute lisade ja liidete vastuvõtmise, tingimusel et eelnevalt ja õigeaegselt konsulteeritakse nõukogu määratud erikomiteega,
(6)

EKP kui pädev asutus peab igal aastal tegema väga palju omavahendeid käsitlevaid otsuseid. Otsustusprotsessi sujuvuse huvides on vajalik delegeerimisotsus selliste otsuste vastuvõtmise kohta. Euroopa Liidu Kohus on tunnustanud otsuste delegeerimise vajadust, et võimaldada institutsioonil, kes peab vastu võtma palju otsuseid, oma ülesandeid täita. Samuti on see kohus tunnustanud, et otsuseid tegeva organi töövõime on kõikidele institutsionaalsetele süsteemidele omane põhimõte (5).
(3)

Euroopa Liidu lepinguga (ELi leping) on tugevdatud liidu kodanikuühiskonda ja tõhustatud liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
(4)

Komisjon leiab, et ettepanekus on võetud määruse (EL) nr 913/2010 artiklis 4 sätestatud kriteeriume arvesse järgmiselt. Punkt a: kavandatud marsruut ühendab nelja liikmesriiki ja Serbiat. Punkt b: koridori kavandatud põhimarsruudil Salzburg – Villach – Ljubljana – / Wels / Linz – Graz – Maribor – Zagreb – Vinkovci / Vukovar – Tovarnik – Beograd – Sofia – Svilengrad (Bulgaaria–Türgi piir) kasutataks suuremas osas liine, mis on asjaomaste liikmesriikide puhul osa TEN-T põhivõrgust ja Serbia puhul näitlik põhivõrk (3). Põhimarsruudi rakendamise jaoks ettenähtud muud lõigud on osa üldisest võrgust. Lisaks sisaldab RNE koridori C11 keskmine osa kavandatud raudtee-kaubaveokoridori põhimarsruuti Salzburgist Bulgaaria–Türgi piirini. Punkt e: kavandatav koridor täiendab olemasolevaid raudtee-kaubaveokoridore Kagu-Euroopas, tagades eelkõige juurdepääsu piirkondadele, mis ei ole siiani raudtee-kaubaveokoridoride võrguga kaetud. Samuti tagatakse sellega alternatiivne marsruut kahele olemasolevale raudtee-kaubaveokoridorile (Ida / Vahemere idaosa ja Rein–Doonau), mis suurendab võimalusi koridoridevaheliste hädaolukordade juhtimiseks, tuginedes täiendavatele ümbersõidumarsruutidele; sellega tugevdatakse raudtee-kaubaveo vastupidavust, eelkõige tõsiste häirete korral. Punkt f: kavandatud marsruut on peamine raudteetelg kaubaveoks Lääne-Balkani piirkonnas. Varem veeti selles koridoris märkimisväärselt suuremas mahus kaupa, kui veetakse praegu hinnanguliselt kõige suurema koormusega lõikudel. Tegelikult on raudtee-kaubaveo arendamiseks suur potentsiaal, see tähendab ühelt transpordiliigilt teisele üleminekuks või üldiste veomahtude arenguks kahel alamturul, mille jaoks võib Alpi – Lääne-Balkani raudtee-kaubaveokoridor kasu tuua. Seda ühest küljest kaubaveo puhul piirkondades, mida see koridor otseselt teenindab, ning nende piirkondade ja Euroopa muude osade vahel ning teisest küljest kaubaveo puhul, mis läbib seda koridori täies pikkuses. Eelkõige võib selle koridori abil katta märgatavat nõudlust raudtee ühendkaubavedude järele liidu ja Türgi vahel. Punkt g: koridoriga pannakse alus parematele ühendustele liikmesriikide ja Euroopa kolmandate riikide vahel, kuna see hõlmab ka Serbiat ja hõlbustab ühendust Türgiga Bulgaaria–Türgi piiril, tagades otseühenduse Lääne-/Kesk-Euroopa ja Türgi vahel. Punkt h: 2017. aasta suvel konsulteeriti Alpi – Lääne-Balkani raudtee-kaubaveokoridori rajamise küsimuses võimalike taotlejatega. 20 ettevõtet avaldas sellele toetust, nagu on märgitud eelkokkuleppe III lisas. Nende ettevõtete hulgas oli 13 raudteeveo-ettevõtjat, kolm ühendveoettevõtjat, kolm ekspediitorit ja üks veeremiomanik. Punkt i: kavandatud koridor tagab vahetu juurdepääsu asjaomastes liikmesriikides asuvatele peamistele terminalidele. Intermodaalsed ühendused Doonau ja Sava jõega on tagatud eri kohtades. Lisaks on tänu ühendusele muude raudtee-kaubaveokoridoridega tagatud juurdepääs meresadamatele (eelkõige Koper ja Rijeka).
(1)

Hispaania, Läti, Norra, Poola, Saksamaa, Soome ja Tšehhi Vabariik esitasid komisjonile taotluse asutada Euroopa teadusuuringute infrastruktuuri konsortsiumina Euroopa keemilise bioloogia avatud sõeluuringuplatvormide taristu (EU-OPENSCREEN ERIC). Nad on kokku leppinud, et EU-OPENSCREEN ERICu asukohaliikmesriik on Saksamaa.
(1)

Direktiivi 2008/106/EÜ kohaselt võivad liikmesriigid otsustada, et tunnustavad kolmandate riikide poolt meremeestele välja antud asjakohaseid pädevus- või kutsetunnistusi, kinnitades need tingimusel, et komisjon on asjaomast kolmandat riiki tunnustanud. Kõnealused kolmandad riigid peavad täitma kõiki nõudeid, mis on kehtestatud Rahvusvahelise Mereorganisatsiooni 1978. aasta meremeeste väljaõppe, diplomeerimise ja vahiteenistuse aluste rahvusvahelises konventsioonis (edaspidi „STCW konventsioon“).
(3)

Ettepanekus võetakse arvesse määruse (EL) nr 913/2010 artiklis 4 sätestatud kriteeriume. Koridoris osalevaid riike on kokku kuus ja viis neist on ELi liikmesriigid. Kõnealuse koridori üldine suund Põhjamere–Vahemere põhivõrgu koridoris ei muutu. Kavandatud laiendamine on kooskõlas TEN-T võrguga ja vastab järgmistele TEN-T nõuetele: rööbasteede täielik elektriga varustatus, teljekoormus vähemalt 22,5 tonni, liini või lõigu maksimaalne lubatud kiirus 100 km/h ja võimalus kasutada ronge pikkusega 740 m.
(2)

Asjaomaste toodete tootja on ettevõtja Composite Scandinavia AB. Tüübimärgistusega „Compolite CS6“ ja „Compolite CS 10, Passion 10“ gaasiballoonid on saanud tüübikinnituse vastavalt EÜ tüübihindamissertifikaatidele nr 01-794441 ja 08-11688701, mille teavitatud asutus Inspecta Sweden AB on välja andnud selliste katsete alusel, mis on tehtud vastavalt standarditele EN 12245:2002 ja EN 14427:2004+A1:2005. Ettevõtja Primagaz Danmark A/S müüs kõnealuseid gaasiballoone kaubanime „PrimaDonna 5 kg, kood 1305“ ja „PrimaDonna 10 kg, kood 1310“ all. Eespool nimetatud tüübimärgistussertifikaatide kohaselt projekteeritud gaasiballoone gaasiga töötavate kahveltõstukite jaoks ei kõrvaldata ega kutsuta tagasi.
(4)

Komisjon sai 26. detsembril 2017 Prantsusmaa pädevalt asutuselt määruse (EL) nr 528/2012 artikli 55 lõike 1 kolmanda lõigu kohase põhjendatud taotluse meetme kehtivuse pikendamiseks. Põhjendatud taotlus esitati mure tõttu, et männi-võrgenditutlase röövikud võivad ohustada inimeste ja loomade tervist, arvestades asjaomase populatsiooni hinnangulist suurust ning röövikute mõju inimeste ja loomade tervisele, mis mõnikord võib olla raskete tagajärgedega. Prantsusmaal olemasolevad alternatiivsed meetodid männi-võrgenditutlase röövikute tõrjumiseks (mehaaniline tõrje, milleks on võrgendite lõhkumine käsitsi või röövikute mehaaniline püüdmine, keemiline tõrje ja bioloogiline tõrje, milleks on suure hulga tihaste pesakastide paigaldamine) ei ole Prantsusmaa pädeva asutuse sõnul piisavalt tõhusad männi-võrgentitutlase röövikute suure populatsiooni tõrjumiseks Prantsusmaal. Peale selle ei sobi ükski neist alternatiivmeetoditest kasutamiseks sellistes piirkondades nagu linnapargid ja metsaalad, mida haldavad piirkondlikud ja kohalikud asutused. Seetõttu on Prantsusmaa pädev asutus seisukohal, et biotsiidi Phéro-Ball Pin on jätkuvalt vaja männi-võrgenditutlase röövikute tõrjeks, võttes arvesse ohtu, mida kõnealused röövikud endast inimeste ja loomade tervisele kujutavad.
(3)

Poliitika- ja julgeolekukomitee kinnitas 3. mail 2016 taas, et laoteenuse sisseseadmine on kasulik meede, mis toetaks kiiret ühise julgeoleku- ja kaitsepoliitika (ÜJKP) missioonide siirmist. Poliitika- ja julgeolekukomitee leppis kokku, et uut laoteenust peaks pakkuma avalik-õiguslik asutus või avalikke teenuseid osutav liikmesriigi eraõiguslik asutus, nagu on sätestatud Euroopa Parlamendi ja nõukogu määruse (EL, Euratom) nr 966/2012 (2) artikli 58 lõike 1 punktis c, ning palus Euroopa välisteenistusel viia läbi valikumenetluse. Valikumenetluse läbiviimise tingimused kinnitati nõukogu asjaomaste ettevalmistavate organite poolt.
(2)

PRIMA eesmärk on viia ellu ühine programm, et suurendada teadus- ja innovatsioonisuutlikkust ning arendada teadmisi ja ühiseid uuenduslikke lahendusi Vahemere piirkonna riikide põllumajandusliku toidutööstuse süsteemide jaoks, et muuta need kestlikuks, ning integreeritud veevarustuse ja -majanduse jaoks, et muuta need süsteemid ning veevarustus ja -majandus kliimale vastupidavamaks, tõhusamaks, kulutõhusamaks ning keskkonnaalaselt ja sotsiaalselt kestlikuks ning toetada ennetavalt veenappuse, toiduga kindlustatuse, toitumis-, tervise-, heaolu- ja rändeprobleemide lahendamist.
(3)

Assotsieerimislepingu artikliga 16 on teatavatel tingimustel ette nähtud, et kumbki lepinguosaline võib kokkulepitud tariife käsitlevaid sätteid ühepoolselt muuta. Kuid muudatust tegev lepinguosaline peab tagama teise lepinguosalise impordile samaväärse eelise. Assotsieerimislepingu artikli 16 lõike 2 kohaselt kohtub ELi-Alžeeria assotsiatsioonikomitee („assotsiatsioonikomitee“), et võtta arvesse nimetatud teise lepinguosalise huvisid. Assotsiatsioonikomitee on vastavalt assotsieerimislepingu artiklile 97 volitatud tegema otsuseid kõnealuse lepingu haldamiseks. On asjakohane, et assotsiatsioonikomitee teeb otsuse kavandatud muudatuste kohta.
c)

need on pärit muust kui punktides a ja b osutatud piirkonnast ning vastavad järgmistele tingimustele: i) määratletud taimed on toodetud tootmiskohas, mille päritoluriigi taimekaitseorganisatsioon on registreerinud ja mis on kõnealuse organisatsiooni järelevalve all; ii) kolm kuud enne eksporti on tootmiskohas tehtud ametlikud kontrollid ja määratletud taimedelt ei ole leitud määratletud organismi; iii) määratletud taimi on enne nende eksporti ametlikult kontrollitud ja määratletud organismi ei ole nendelt avastatud; iv) nende ekspordile eelneva veo ajal on tagatud sellise teabe kättesaadavus, mille abil tagatakse määratletud taimede jälgitavus kuni nende tootmiskohani; v) määratletud taimed on toodetud tootmiskohas, mis on füüsiliselt täiesti kaitstud määratletud organismi sissetoomise eest;
(7)

Komisjon võtab teadmiseks komitee ühehäälse kokkuleppe selle kohta, et DHCP-l on sisesekretsioonisüsteemi kahjustavad omadused ning et selle toimemehhanismi kahjulik mõju on sama, mis viis selle liigitamiseni reproduktiivtoksiliseks ja ettepanekuni selle määratlemiseks väga ohtliku ainena määruse (EÜ) nr 1907/2006 artikli 57 punkti c kohaselt. Komisjon märgib ühtlasi, et enamik komitee liikmeid leidis, et nimetatud mõjude ohutase on samaväärne artikli 57 punktides a–e osutatud ainete mõjudega.
(5)

EMP lepingu heaks toimimiseks on vaja EMP lepingu protokolli nr 37 laiendada, et hõlmata määrusega (EL) nr 537/2014 loodud Euroopa audiitorite järelevalveasutuste komitee, ning EMP lepingu XXII lisa on vaja muuta, et kehtestada selle komiteega liitumise kord.
(8)

Lisaks näitas hindamine, et kavandatava erandiga ei kaasne diskrimineerimist taotlejate kodakondsuse alusel ja selles võetakse nõuetekohaselt arvesse vajadust konkurentsi mitte kahjustada, pidades eeskätt silmas asjaolu, et erandit lubataks teha olenemata asjaomase lennutaksoettevõtja asukohast või peamisest tegevuskohast, et pikendus on piiratud ning et sama erandi tegemist saab samadel tingimustel lubada teistele lennutaksoettevõtjatele, kes on liidus samaks tegevuseks registreeritud.
(2)

Võttes arvesse asjaolu, et ankurdusseadmete eesmärk on inimeste kõrgelt kukkumist takistada või kõrgelt kukkumine peatada, on asjakohane valida toimivuse püsivuse hindamise ja kontrollimise süsteem, mis sisaldab valmistajatehase tootmisohje pidevat järelevalvet ja hindamist ning teavitatud toote sertifitseerimisasutuse poolt tootmisettevõttes või tootmisettevõtte laoruumides võetud näidiste kontrollkatsetamist,
(5)

Selleks et kohandada RIDi lisa tehnika ja teaduse edusammudega, on oluline, et RIDi eksperdikomisjon võtaks vastu muudatused, mis käsitlevad tehnilisi standardeid või ühtseid tehnilisi nõudeid. Kõnealuste muudatuste eesmärk on tagada ohtlike kaupade ohutu ja tõhus vedu, võttes samal ajal arvesse teaduse ja tehnika arengut selles sektoris ning selliste uute ainete ja toodete väljatöötamist, mis kujutavad vedamise ajal endast ohtu.
3)

Kui ühiskomitee koosolekul on kavas vastu võtta otsus punktis 1 osutatud protokolli muudatuste kohta, võetakse vajalikud meetmed selleks, et liidu nimel võetavas seisukohas oleks arvesse võetud uusimaid statistilisi, bioloogilisi ja muid asjakohaseid komisjonile edastatud andmeid. Sel eesmärgil ja nimetatud andmetele tuginedes edastavad komisjoni talitused piisava ajavaruga enne asjaomast ühiskomitee koosolekut nõukogule või nõukogu ettevalmistavatele organitele analüüsimiseks ja heakskiitmiseks dokumendi, milles on esitatud liidu kavandatava seisukoha üksikasjad.
a)

vastu võtma SOLASi konventsiooni reeglite II-1/1 ja II-1/8-1 muudatused nii, nagu need on esitatud IMO dokumendi MSC 99/3 1. lisas, ning sidussuuniste muudatused nii, nagu need on esitatud IMO laevade projekteerimise ja ehituse allkomitee (SDC) dokumendi SDC 5/15 1. lisas;
(5)

Selleks et Iirimaa saaks direktiivi 2013/33/EL järgimiseks vajaliku õigus- ja haldusnormide jõustamise menetluse lõpule viia, tuleb võtta üleminekumeetmeid. Kuna Iirimaal on kõnealuse direktiivi siseriiklikku õigusesse ülevõtmise eelnõu väljatöötamine selle vastuvõtmist silmas pidades jõudnud lõpujärku, on mõistlik nõuda Iirimaalt menetluse lõpuleviimist 30. juuniks 2018,
(2)

Pärast Horvaatia esitatud aruande läbivaatamist leiab komisjon, et see vastab direktiivis 2009/28/EÜ sätestatud tingimustele, mille kohaselt võib ELi liikmesriik kasutada vaikeväärtuste arvutamiseks kasutatud geograafilistest aladest väiksema ala puhul tüüpilisi väärtusi. Kõnealuses aruandes on esitatud andmed põllumajandusliku tooraine (raps) viljelusest tuleneva heite kohta, rapsi viljelusest tulenev tüüpiline kasvuhoonegaaside heide on eeldatavasti asjakohaste vaikeväärtuste arvutustes eeldatust väiksem või nendega võrdne ning kõnealusest tüüpilisest kasvuhoonegaaside heitest on komisjonile teatatud.
(2)

ADB-CHMINACA on sünteetiline kannabinoid. See avaldab sarnast mõju nagu kanepi peamine psühhoaktiivne toimeaine THC, kuid ADB-CHMINACA-l on täiendav eluohtlik toksilisus. Kuna ühest küljest on ADB-CHMINACA toime väga tugev ning teisest küljest esineb seda suitsetamissegudes suurtes või erinevates teadmata kogustes, kaasneb sellega väga suur mürgistuse oht.
(2)

CUMYL-4CN-BINACA on sünteetiline kannabinoid. See avaldab sarnast mõju nagu kanepi peamine psühhoaktiivne toimeaine THC, kuid CUMYL-4CN-BINACA-l on täiendav eluohtlik toksilisus. Kuna ühest küljest on CUMYL-4CN-BINACA toime väga tugev ning teisest küljest esineb seda suitsetamissegudes suurtes või erinevates teadmata kogustes, kaasneb sellega väga suur mürgistuse oht.
(2)

Euroopa Parlamendi ja nõukogu määruses (EL) 2016/679 (2) on sätestatud õigusnormid, mis käsitlevad füüsiliste isikute kaitset isikuandmete töötlemisel ja isikuandmete vaba liikumist. Määrusega on nähtud ette menetlused, mida järgitakse halduskoostöö korral järelevalveasutuste vahel, järelevalveasutuste ja Euroopa Andmekaitsenõukogu (edaspidi „andmekaitsenõukogu“) vahel ning vajaduse korral komisjoniga toimuva halduskoostöö korral. IMI võiks olla tõhus vahend määruses (EL) 2016/679 sisalduvate halduskoostöö sätete rakendamiseks. Seetõttu on vaja ellu viia määruse (EL) nr 1024/2012 artiklis 4 osutatud katseprojekt.
(6)

Bulgaaria, Malta ja Poola vaatasid läbi kulutõhususega seotud põhilise tulemusvaldkonna 2016. aasta eesmärgid teise võrdlusperioodi ülejäänud aastateks, s.o aastateks 2017, 2018 ja 2019. Kõnealuste läbivaadatud eesmärkide kooskõla kogu Euroopa Liitu hõlmavate tulemuseesmärkidega on kindlaks tehtud komisjoni rakendusotsusega (EL) nr 2017/2376 (6). Komisjon leidis oma hinnangu põhjal ja kõnealuseid läbivaadatud eesmärke arvesse võttes, et Bulgaaria, Malta ja Poola poolt marsruudi navigatsioonitasude sissenõudmise piirkondades 2017. aastaks kehtestatud ühikumäärad on kooskõlas rakendusmäärustega (EL) nr 390/2013 ja (EL) nr 391/2013.
(48)

Taani ametiasutused märgivad, et võttes arvesse asjaolu, et kodifitseeritud seaduse artikli 24b alusel võetav maks moodustab kolmandiku artiklis 24a sätestatud maksust ning võttes samuti arvesse asjaolu, et 25 000 m3 suuruse ülempiiri abil vabastatakse ettevõtjad seda ülempiiri ületava veekoguse puhul maksust täielikult, võib väita, et ettevõtjad, kellele on väljastatud vee ammutamise luba, mis hõlmab veekogust vähemalt 41 666 m3, tasuvad vähemalt 20 % kodifitseeritud seaduse artiklis 24a sätestatud maksust. Samas märgivad Taani ametiasutused, et veega varustajad ei ole ettevõtjad riigiabi eeskirjade tähenduses ning ei ole võimalik konkurentsiolukorra tekkimine ühelt poolt põllumajandusettevõtjate ja toiduainete töötlemisettevõtjate ning teiselt poolt üldiste veevarustussüsteemide omanike vahel. Võrrelda tuleks ettevõtjaid, kellele on väljastatud vee ammutamise luba, ning ettevõtjaid, kellel seda ei ole ning kes saavad seetõttu vett üldisest süsteemist. Seejuures maksustatakse esimesi neist ettevõtjaist võimaliku ammutatava veekoguse pealt ning teisi tegeliku veetarbimise alusel, mis muudab keeruliseks põhimaksust 20 % suuruse maksu tasumise kontrollimise. Samas, võttes arvesse vee ammutamislubade tegelikku kasutamisulatust põllumajandusettevõtjate (34 %) ja töötlusettevõtjate (48 %) puhul ning võttes samuti arvesse lubadega hõlmatavat keskmist vee kogust (vastavalt 37 000 ja 243 000 m3) ning üldiste veevarustussüsteemide vee ammutamisvõimalusi (80 %), ilmneb, et kui võtta arvesse tegelikku tarbimist, on esmatootjad tasunud keskmiselt ligikaudu 45 % maksusummast, mida tasuvad ettevõtjad, kellel ei ole vee ammutamise luba; töötlusettevõtjate puhul on vastav protsendimäär 6 %. Lisaks sellele, kui võtta võrdlusstsenaariumiks kodifitseeritud seaduse artikli 24b alusel makstav maks ning võrrelda ettevõtjaid, kellele on väljastatud vee ammutamise luba veekoguse kuni 25 000 m3 jaoks, ning ettevõtjaid, kellele väljastatud luba hõlmab veekogust üle 25 000 m3, ilmneb, et 97,5 % asjaomastest ettevõtjatest on tasunud vähemalt 20 % tavamaksust. Taani ametiasutused nõustuvad sellega, et vastavus 20 % kriteeriumile peab olema saavutatud üksikettevõtja tasandil, kuid leiavad seejuures, et komisjon peaks arvesse võtma keskmisi väärtusi proportsionaalsuse kriteeriumile vastavuse hindamisel ning võtma samuti arvesse, et enne 2009. aastat puudus vee ammutamise tasu kui selline üldse. Nad väidavad, et kui maksuga seoses ei oleks kehtestatud ülempiiri, oleks maksukava tekitanud põllumajandussektoris märksa suuremaid konkurentsimoonutusi, sest ettevõtjad, kellele on väljastatud suurt veekogust hõlmav vee ammutamisluba ajal, kui maksu ei rakendatud, oleksid pidanud tasuma maksu kogu loaga hõlmatava koguse pealt, sõltumata tegelikust veetarbimisest. Lõpuks tuleb arvestada, et teiste liikmesriikide põllumajandusettevõtjate suhtes ei kohaldata samu makse kui Taani ettevõtjate suhtes ning seega on keeruline määrata kindlaks konkurentsieelist, mida Taani ettevõtjad oleksid võinud saada.